ພິທີເຊັນສັນຍາໂຄງ ການກໍ່ສ້າງວາງທໍ່ຂະຫຍາຍ ນ້ຳປະປາ DIP DN 300 ແລະ ສັນຍາສະໜອງນ້ຳປະປາ ເຂົ້າ ເຂດພັດທະນາກວມລວມໄຊ ເສດຖາ ນະຄອນຫຼວງວຽງຈັນ ລະຫວ່າງລັດວິສາຫະກິດນ້ຳ ປະປາ ນະຄອນຫຼວງ ແລະ ບໍລິສັດຮ່ວມມືລາວ-ຈີນ ໄດ້ ຈັດຂຶ້ນໃນວັນທີ 15 ກັນຍາ ຜ່ານມານີ້ ທີ່ລັດວິສາຫະກິດ ນ້ຳປະປານະຄອນຫຼວງ. ລົງນາມ ເຊັນສັນຍາຄັ້ງນີ້ ໂດຍ ແມ່ນທ່ານ ຄຳເຜີຍ ວົງສາ ຄຳຜຸຍ ຜູ້ອຳນວຍການໃຫຍ່ ລັດວິສາຫະກິດນ້ຳປະປານະ ຄອນຫຼວງ ແລະ ທ່ານ ຂຽນຄຳ ພຸດ ຈັນທະວົງສາ ຮອງອຳ ນວຍ ການບໍລິສັດຮ່ວມມືລາວ - ຈີນ ໂດຍຊ້ອງໜ້າແຂກຖືກ ເຊີນ ແລະ ພະນັກງານທີ່ກ່ຽວ ຂ້ອງທັງສອງຝ່າຍເຂົ້າຮ່ວມ. ສຳລັບສັນຍາໂຄງການກໍ່ ສ້າງວາງທໍ່ຂະຫຍາຍນ້ຳ ປະປາ DIP DN 300 ແມ່ນການລົງ ທຶນຂອງລັດວິສາຫະກິດນ້ຳ ປະປານະຄອນຫຼວງ, ເບື້ອງຕົ້ນ ບໍລິສັດຮ່ວມທຶນລາວ - ຈີນຈ່າຍ ໃຫ້ລັດວິສາຫະກິດນ້ຳປະປາ ນະຄອນຫຼວງ ວຽງຈັນກ່ອນ, ຫຼັງຈາກນັ້ນ ລັດວິສາຫະກິດ ນ້ຳປະປານະຄອນຫຼວງວຽງຈັນ ຈະໃຊ້ແທນຄືນພາຍໃນກຳນົດ 5 ປີ ໂດຍເລີ່ມແຕ່ສົກປີ 2017 ເປັນຕົ້ນໄປ, ໂຄງການດັ່ງກ່າວ ແມ່ນຈະໃຫ້ສຳເລັດພາຍໃນ 60 ວັນ ພາຍຫຼັງການເຊັນສັນ ຍາເປັນຕົ້ນໄປ ໂດຍແມ່ນລັດ ວິສາຫະກິດນ້ຳປະປາເປັນຜູ້ ຮັບເໝົາກໍ່ສ້າງ. ສ່ວນສັນຍາ ສະໜອງນ້ຳປະປາ ເຂົ້າເຂດ ພັດທະນາກວມລວມໄຊເສດ ຖາ ນະຄອນຫຼວງວຽງຈັນ ແມ່ນ ລັດວິສາຫະກິດນ້ຳປະປານະ ຄອນຫຼວງວຽງຈັນ ຈະສະໜອງ ບໍລິການຂາຍນ້ຳປະປາໃຫ້ແກ່ ບໍລິສັດຮ່ວມມືລາວ-ຈີນ ໃນ ເຂດພັດທະນາກວມລວມໄຊ ເສດຖາ ຕາມການຊົມໃຊ້ຕົວ ຈິງຂອງຫົວໜ່ວຍທຸລະກິດໃນ ເຂດພັດທະນາດັ່ງກ່າວ ຕາມ ລາຄາປະຕິບັດໃນສົກປີ 2016 ຊຶ່ງລາຄາແມ່ນ ໃຫ້ປະຕິບັດແຕ່ ມື້ເຊັນສັນຍາເປັນຕົ້ນໄປຈົນ ເຖິງສົກປີ 2018 ຈົນກວ່າຈະ ມີການປ່ຽນແປງໃໝ່ຕາມຂັ້ນ ເທິງອະນຸມັດ.
(ຂ່າວ: ມະລິ)
ທີ່ມາໂດຍ: ຂປລ